Alianța USR PLUS marchează debutul campaniei electorale pentru alegerile locale invitând cetățenii să spună, în comentariile postate pe Facebook, ce își doresc să schimbe pe strada lor.

„Cel mai important loc din România este chiar strada ta.

Este locul unde trăiești, unde îți crești copiii, unde te întâlnești cu familia, cu prietenii și vecinii. Și este normal să-ți dorești ca pe strada ta să fie curat, să respiri aer proaspăt, să ai o școală bună și să te simți în siguranță.

Alegerile locale sunt despre strada ta. Iar pe 27 septembrie tu vei alege cum va arăta pentru următorii patru ani.

Noi, USR PLUS, ne propunem să schimbăm România stradă cu stradă și de aceea vrem să știm de la tine, ce vrei să schimbe următorul primar pe strada ta.

Scrie-ne răspunsul în comentarii și nu uita să îi tag candidatului USR PLUS din localitatea ta. Distribuie apoi această postare, astfel încât să o vadă și prietenii și vecinii tăi și să ne scrie și ei.

#StradaCuStrada schimbăm România”, transmite Alianța USR PLUS.

La rândul său, copreședintele USRPLUS, Dacian Cioloș, a arătat în cadrul unei postări pe Facebook ce își dorește să schimbe pe strada sa:

„Sunt multe de schimbat și la mine pe stradă.

Și în Zalău, acolo unde m-am născut și unde merg întotdeauna acasă, la mama. Mi-aș dori să văd mai mult spațiu verde în jur și mai multă grijă pentru persoanele în vârstă. Aducțiunea de apă fără intermitențe, șoseaua de centură, ca să nu vorbim de perspectiva de locuri de muncă dacă aducem investiții inclusiv cu fonduri europene. Am încredere că Florin Iordache, candidatul nostru acolo, și echipa de consilieri știu ce au de făcut.

Dar și la București, în Sectorul 3, unde locuiesc acum, mi-aș dori să avem un aer mai respirabil, să putem colecta deșeurile selectiv, să nu mai facem uitate și ascunse străduțele dintre blocuri care nu se văd de la șosea. Și aici știu că echipa Alianței USR PLUS știe ce are de făcut.

Nu uit nici cele câteva sate de munte unde am avut ocazia să mă retrag din când în când și unde încă lipsesc serviciile decente medicale și de educație, unde gospodarii au nevoie de primari care să-i ajute să-și valorifice pășunile comunale și produsele, nu să negocieze cu cei care „dau mai mult” accesul la terenurile „de vânzare” sau la pădurile care umplu buzunarele celor care fură cu camionul.

Pentru toate astea, dacă plecăm de la realitățile comunităților în care trăim, începând cu fiecare stradă în parte, și dacă avem curajul să ne asumăm o schimbare de abordare, sunt convins că peste câțiva ani vom înțelege că nu depindem de cei care s-au îmbuibat din resursele comunității stând pe scaunele administrației locale pentru că au trăit cu convingerea că nimic nu-i poate da jos dacă știu să-și aleagă bine partidul înainte de fiecare campanie electorală“.

PLUS nu este partid parlamentar,

deci nu beneficiază de subvenții